CELEX: 32021D0398
Language: hr
Date: 2021-03-05 00:00:00
Title: Provedbena odluka Vijeća (ZVSP) 2021/398 od 5. ožujka 2021. o provedbi Odluke 2014/932/ZVSP o mjerama ograničavanja s obzirom na stanje u Jemenu

5.3.2021   
               
               
                  HR
               
               
                  Službeni list Europske unije
               
               
                  LI 77/3
               
            
         PROVEDBENA ODLUKA VIJEĆA (ZVSP) 2021/398
         od 5. ožujka 2021.
         o provedbi Odluke 2014/932/ZVSP o mjerama ograničavanja s obzirom na stanje u Jemenu
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 31. stavak 2.,
         uzimajući u obzir Odluku Vijeća 2014/932/ZVSP od 18. prosinca 2014. o mjerama ograničavanja s obzirom na stanje u Jemenu (1), a posebno njezin članak 3.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 18. prosinca 2014. donijelo Odluku 2014/932/ZVSP.
                  
               
                     (2)
                  
                  
                     Vijeće sigurnosti Ujedinjenih naroda 25. veljače 2021. usvojilo je Rezoluciju 2564 (2021) u kojoj se izražava zabrinutost zbog aktualnih političkih, sigurnosnih, gospodarskih i humanitarnih problema u Jemenu i ponovno pozvalo sve strane u Jemenu da se pridržavaju toga da svoje nesuglasice rješavaju s pomoću dijaloga i savjetovanja.
                  
               
                     (3)
                  
                  
                     Rezolucijom Vijeća sigurnosti Ujedinjenih naroda (RVSUN) 2564 (2021) na popis se uvrštava jedan pojedinac na kojeg se primjenjuju mjere ograničavanja uvedene stavcima 11. i 15. RVSUN-a 2140 (2014) i stavkom 14. RVSUN-a 2216 (2015).
                  
               
                     (4)
                  
                  
                     Prilog Odluci 2014/932/ZVSP trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Prilog Odluci 2014/932/ZVSP mijenja se kako je navedeno u Prilogu ovoj Odluci.
         
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 5. ožujka 2021.
            
               
                  Za Vijeće
               
               
                  Predsjednica
               
               A. P. ZACARIAS
            
         
         
            (1)  SL L 365, 19.12.2014., str. 147.
         
      
      
         
            PRILOG
            Na popis naveden u Prilogu Odluci 2014/932/ZVSP (Popis osoba i subjekata iz članka 1. stavka 1., članka 2.a stavka 1. i članka 2.b stavaka 1. i 2.) dodaje se sljedeći unos:
            
               
                           „6.
                        
                        
                           Sultan Saleh Aida Aida Zabin
                           Ostale informacije: direktor Odjela za kaznene istrage (CID) u Sani. Sudjelovao je u radnjama kojima se ugrožavaju mir, sigurnost i stabilnost Jemena. Datum uvrštenja na popis UN-a: 25. 2. 2021.
                           
                              Dodatne informacije iz sažetka razlogâ za uvrštavanje na popis Odbora za sankcije:
                           
                           Sultan Saleh Aida Aida Zabin sudjelovao je u radnjama kojima se ugrožavaju mir, sigurnost i stabilnost Jemena, uključujući kršenja primjenjivog međunarodnog humanitarnog prava i kršenja ljudskih prava u Jemenu.
                           Sultan Saleh Aida Aida Zabin direktor je Odjela za kaznene istrage (CID) u Sani. Imao je istaknutu ulogu u politici zastrašivanja i upotrebe sustavnih uhićenja, pritvaranja, mučenja, seksualnog nasilja i silovanja politički aktivnih žena. Zabin je kao direktor CID-a izravno odgovoran ili je zbog svoje nadležnosti odgovoran za upotrebu različitih mjesta pritvaranja, među ostalim kućnog pritvora, policijskih postaja, službenih zatvora i centara za pritvor, kao i neotkrivenih centara za pritvor, te je sudjelovao u njihovoj upotrebi. S tih su lokacija žene, uključujući barem jednu maloljetnicu, prisilno nestale te su na tim lokacijama opetovano ispitivane, silovane, mučene, uskraćivano im je pravodobno liječenje i podvrgavane su prisilnom radu. U nekim slučajevima Zabin je izravno počinio djela mučenja.”